## Téma: A dohányipari befolyásolás

Az Egészségügyi Világszervezet (WHO) a „dohányipari befolyásolást” választotta a 2012. május 31-i Dohányzásmentes Világnap témájául.

A kampány fókuszában annak szükségessége áll, hogy fel kell fedni a dohányipar azon felháborító és egyre agresszívabb kísérleteit, amelyek a WHO Dohányzás-ellenőrzési Keretegyezmény (FCTC) megvalósulásának megakadályozására irányulnak és küzdeni kell azok ellen, mert komoly veszélyt jelentenek a népegészségügyre.

A dohányzás a vezető megelőzhető halálokok egyike. A globális dohány epidémia közel 6 millió embert öl meg évente, amelyből több mint 600.000 ember passzív dohányzásnak van kitéve. Hacsak nem cselekszünk, a dohányzás 2030-ig 8 millió embert fog megölni, akik több mint 80%-a alacsony és közepes jövedelmű országokban él.

Ahogy minél több ország igyekszik teljesen megfelelni a WHO FCTC követelményeinek, a dohányipar annál energikusabban igyekszik aláásni a Keretegyezményt.

Erre példa hogy a cigarettás dobozokon megjelenő képes egészségvédő feliratok bevezetésének megakadályozására tett kísérleténél az ipar új taktikát alkalmaz: pert indítanak az egyes országokkal kötött kétoldalú beruházási megállapodásokra hivatkozva, azt állítva, hogy a figyelmeztetések megakadályozzák a cégeket azon joguk gyakorlásában, hogy saját regisztrált márkáikat használhassák.

Mindeközben a dohányipar azon törekvései, hogy megakadályozzák a Keretegyezmény megvalósulását, egyéb frontokon is folytatódtak, különös tekintettel az országok azon törekvéseire, hogy a dohányzásra vonatkozóan zárt nyilvános helyeken tiltást vezessenek be, valamint a dohányreklám, promóció és szponzoráció tilalmára.

A 2012-es Dohányzásmentes Világnap célja, hogy a politika-alkotókat és a lakosságot egyaránt felvilágosítsa a dohányipar aljas és ártalmas taktikáiról.

A Világnap a Keretegyezmény szellemiségét és az abban megfogalmazottakat követi.

A Keretegyezmény preambuluma is tartalmazza azt a felismerést, hogy „éberségre van szükség a dohányipar azon erőfeszítéseivel szemben, amelyek célja a dohányzás-ellenőrzési erőfeszítések aláásása vagy megdöntése, továbbá azt, hogy tájékozottnak kell lenni a dohányipar azon tevékenységeiről, amelyek negatív hatást fejtenek ki a dohányzás-ellenőrzési erőfeszítésekre”.

Emellett a Keretegyezmény 5.3. cikke kimondja, „a dohányzás visszaszorításával kapcsolatos népegészségügyi politikájuk meghatározása és megvalósítása során a Részes Felek fellépnek azért, hogy ezeket a politikákat megvédjék a dohányipar kereskedelmi és egyéb anyagi érdekeltségeivel szemben, belső jogukkal összhangban”.

Továbbá az 5.3. cikkhez kapcsolódó irányelv kimondja, hogy javasolt, hogy a tagországok növeljék a dohányzás visszaszorítással kapcsolatos politikákat veszélyeztető dohányipari befolyással kapcsolatos tudatosságot.

Az idei dohányzásmentes világnapon és egész évben a WHO sürgetni fogja az országokat, hogy vegyék fel a harcot a dohányipari befolyásolással szemben a globális dohány járvány megfékezésével kapcsolatos erőfeszítéseik központi részeként.

**Eredeti szöveg:** <http://www.who.int/tobacco/wntd/2012/announcement/en/index.html>   
**Fordította**: Dr.Tomka Zsuzsanna, Bőti Edina

A dohányzás visszaszorítása érdekében tevékenykedők és a politika-alkotók részéről Magyarországon is nagyfokú elkötelezettség volt szükséges ahhoz, hogy végül 2012. január 1-től hatályba lépjen a nemdohányzók védelméről szóló törvény módosítása, amely minden zárt nyilvános helyen tiltja a dohányzást. Rendkívül fontos tehát a dohányipar tevékenységének figyelemmel kísérése, nyilvánossá tétele, és a szükséges aktív ellenlépések megtétele, amely nemcsak a dohányiparnak, hanem a dohányzásnak, mint szokásnak a társadalmi elfogadottságát is csökkenti.

További információ:

Demjén Tibor  
vezető  
Dohányzás Fókuszpont  
Országos Egészségfejlesztési Intézet  
Postacím: 1096 Budapest, Nagyvárad tér 2. III. em. 321.  
T: 06 1 3125 020  
F: 06 1 4288 228

E-mail: [demjen.tibor@oefi.antsz.hu](mailto:demjen.tibor@oefi.antsz.hu)   
Honlap: <http://www.dohanyzasvisszaszoritasa.hu/>